ད་དུང་གོང་ཞུས་གསར་ཤོག་གིས།བོད་རང་སྐྱོང་ལྗོངས་ཟེར་བའི་རྒྱ་ནག་གི་དབང་འཛིན་དཔོན་རིགས་ཚོའི་གཞུང་འབྲེལ་བཀའ་རྒྱ་ཞིག་ལུང་འདྲེན་བྱས་པའི་ནང་།བོད་རང་སྐྱོང་ལྗོངས་ཀྱི་དཔོན་རིགས་ཚོས་ཡ་ཆེན་སྒར་གྱི་བཙུན་མའི་ནང་མི་ལ་བཙུན་མ་ཚོ་ཆོས་སྒར་ནས་ཕྱིར་རང་གི་ཁྱིམ་ལ་ཁྲིད་དགོས་པ་དང་།གལ་ཏེ་ཁོང་ཚོ་མ་ལོག་ཚེ་ཁོང་ཚོའི་ཐོབ་ཐང་ལག་འཁྱེར་གཞུང་བཞེས་བཏང་སྟེ་ཉེས་ཆད་ལྗིད་མོ་གཅོད་རྒྱུ་ཡིན་པའི་ཉེན་བརྡའི་འཇིགས་པ་སྐུལ་འདུག་ལ་ཡང་ཡ་ཆེན་སྒར་གྱི་བཙུན་མ་ཚོ་ཕྱིར་རང་ཁྱིམ་དུ་ལོག་པའི་རྗེས་སུ་དགོན་པ་གཞན་ནང་འཛུལ་ཞུགས་མི་ཆོག་པ་མ་ཟད།ཆོས་ཀྱི་བྱེད་སྒོ་སྤེལ་མི་ཆོག་པའི་བཙན་བཀའ་ཡང་བཏང་སྐོར་བཀོད་འདུག